Diari Oficial de la Generalitat Valenciana


Sumari del DOGV 9140, del 02-08-2021 (2021/8257)

RESOLUCIÓ de 27 de juliol de 2021, del president de la Societat Valenciana de Gestió Integral de Serveis d'Emergències, mitjançant la qual es dona publicitat a l'acord del Consell en el qual s'aprova l'oferta pública d'ocupació per a l'exercici 2020, composta per 31 llocs.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9140

Data del DOGV
:   02-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8257


Data del document
:   27-07-2021

Organisme emissor
:   Societat Valenciana de Gestió Integral dels Serveis d'Emergències

Tipus de document
:   Resolució

Correcció d'errades

 Descriptors 

:   * personal
    * concurs administratiu

RESOLUCIÓ de 27 de juliol de 2021, del president de la Societat Valenciana de Gestió Integral de Serveis d'Emergències, mitjançant la qual es dona publicitat a l'acord del Consell en el qual s'aprova l'oferta pública d'ocupació per a l'exercici 2020, composta per 31 llocs. [2021/8257]  
Exposició de motius  
La Societat Valenciana de Gestió Integral de Serveis d'Emergències es va constituir el 21 de desembre de 2018 i s'encarrega de la gestió del personal i de les necessitats logístiques dels serveis d'extinció d'incendis forestals i emergències en els termes previstos per la Llei 13/2010, de 23 de novembre, de la Generalitat, de protecció civil i gestió d'emergències, així com de la gestió dels contractes per als estudis, projectes, adquisició o explotació derivades de les necessitats logístiques. Com a conseqüència d'això, es disposa d'un important percentatge de la plantilla personal que no és fixa, tot i acumular anys d'antiguitat en la majoria dels casos. És per això urgent reduir la situació de temporalitat del personal de l'organisme i iniciar processos graduals de consolidació d'ocupació, dins dels límits establits per la normativa aplicable.  
  
El 24 d'abril de 2019, la Direcció General de Pressupostos de la Generalitat Valenciana va autoritzar una massa salarial corresponent a 948 llocs de plantilla i va informar favorablement la determinació de les condicions retributives de la relació de llocs de treball de l'entitat.  
  
L'article 36.2 de la Llei 10/2019, de 27 de desembre, de pressupostos de la Generalitat per a l'exercici 2020, fixa per als sectors prioritaris detallats en aquesta llei, una taxa de reposició del 100 % per a l'exercici 2020, que és la que, en conseqüència, correspon a la Societat Valenciana de Gestió Integral de Serveis d'Emergències, en tant que els serveis que presten estan vinculats a la prevenció i extinció d'incendis. En aquest mateix sentit s'expressa l'article 29.X.2.G de la Llei, 3 de juliol, de pressupostos generals de l'Estat per a l'any 2018.  
  
  
1. Aprovació de l'oferta pública d'ocupació  
Segons el que s'estableix en l'article 36 de la Llei 10/2019, de 27 de desembre, de pressupostos de la Generalitat per a l'exercici 2020, s'aprova la present OPO per a l'exercici 2020, composta per 31 llocs.  
  
  
2. Contingut de l'oferta d'ocupació  
a) L'oferta d'ocupació pública que s'aprova està constituïda per places vacants i dotades econòmicament en el pressupost de la Generalitat per al present exercici.  
b) El total de l'oferta ascendeix a 31 places de naturalesa laboral, distribuïdes de la manera següent:  
  
 Categoria laboral Núm. RLT  
1 Auditor o auditora 936  
2 Cap de Servei de Recursos Humans 932  
3 Cap de Servei d'assumptes Generals i Contractació  
 934  
4 Cap de Servei de Tecnologies de la Informació i les Telecomunicacions 935  
5 Cap de Secció de Contractació 937  
6 Cap de Secció d'Informàtica 938  
7 Cap de Secció de Recursos Humans 939  
8 Administratiu o administrativa 43  
9 Técnic o tècnica base helitransportada 911  
10 Operador o operadora 5  
11 Operador o operadora 10  
12 Tècnic o tècnica de protecció civil 942  
13 Tècnic o tècnica de protecció civil 943  
14 Tècnic o tècnica de protecció civil 944  
15 Cap d'unitat 432  
16 Sotscap 434  
17 Corretorns bomber o bombera forestals 896  
18 Bomber o bombera forestals conductor o conductora d'autobomba 100  
20 Bomber o bombera forestals 312  
21 Bomber o bombera forestals 313  
22 Bomber o bombera forestals 325  
23 Bomber o bombera forestals 337  
24 Bomber o bombera forestals 392  
25 Bomber o bombera forestals 393  
26 Bomber o bombera forestals 394  
27 Bomber o bombera forestals 395  
28 Bomber o bombera forestals 404  
29 Bomber o bombera forestals 405  
30 Bomber o bombera forestals 406  
31 Bomber o bombera forestals 407  
  
  
3. Procediment de selecció  
Els procediments que es convoquen en execució de l'oferta adoptaran el sistema de concurs oposició i el contingut de les proves guardarà relació amb els procediments, tasques i funcions habituals dels llocs objecte de cada convocatòria i es valorarà, entre altres mèrits, el temps de serveis prestats en la SGISE en els llocs de treball objecte de la convocatòria.  
  
4. Cessament del personal laboral temporal i indefinit no fix que no resulte seleccionat  
El personal laboral temporal i l'indefinit no fix que ocupe llocs de treball dels llocs que s'ofereixen podran ser destituïts, i en conseqüència extingida la seua relació laboral amb la SGISE, si la plaça que ocupa és adjudicada a conseqüència dels procediments que es convoquen en la present oferta, als quals hagueren superat els respectius processos selectius.  
  
5. Convocatòries i termini de desenvolupament de l'oferta  
La convocatòria haurà de realitzar-se en el termini improrrogable de tres anys, a comptar des de la data de publicació de l'oferta d'ocupació pública.  
  
6. Desenvolupament dels processos selectius per a persones amb diversitat funcional  
Les proves selectives destinades a persones amb diversitat funcional tindran idèntic contingut que les que s'estableixen per a la resta de les persones aspirants, sense perjudici de les adaptacions i els ajustos raonables necessaris de temps i mitjans per a la realització, per a assegurar que les persones amb diversitat funcional hi participen en condicions d'igualtat.  
  
7. Mesures per a promoure la igualtat de gènere  
Les convocatòries hauran d'incloure com a primer criteri de desempat la resolució en favor del sexe que estiguera infrarepresentat dins del col·lectiu de persones que formen part de la categoria objecte de la convocatòria.  
  
8. Facultats d'aplicació i execució  
S'autoritza la persona titular de la Gerència de la SGISE per a l'aplicació i execució de la present oferta d'ocupació.  
  
L'Eliana, 27 de juliol de 2021.- El president de la SGISE: José María Ángel Batalla.